વેપારી મંડળના પ્રમુખ મુકેશભાઈ ત્રિવેદી, ટી.ડી.ઓ. ગ્રામ વિકાસ રાકેશભાઈ પટેલ ,વિષ્ણુભાઈ સોની સહિતે જણાવ્યું હતું કે, ભિલોડાને પણ સંપૂર્ણપણે સ્વચ્છ અને પર્યાવરણ મુક્ત બનાવવા બેઠક યોજાઇ હતી. જેમાં બજારમાં દુકાનોમાં વપરાતી પ્લાસ્ટિકની થેલીઓ પર સ્વૈચ્છિક પ્રતિબંધ લાવવો, દુકાનો આગળનો ભાગ દરેક દુકાનદારે સ્વચ્છ રાખવો સહિતની ચર્ચા બેઠકમાં કરાઇ હતી. જેમ બને તેમ ઝડપી પ્લાસ્ટિક દૂર કરી પર્યાવરણ મુક્ત ભિલોડા બનાવાશે તેવું બેઠકમાં નક્કી કરાયું હતું. બેઠકમાં ગ્રામપંચાયતના તલાટી, સભ્યો સહિત અધિકારીઓ ઉપસ્થિત રહ્યા હતા.